Ultimate Mets Database: Game of August 4, 1966 - Scorecard
Giants 11, Mets 1 1966 Regular Season Game 106
Mets 8, Giants 6 Next Game: Woordfees belig vele fasette van klassieke musiek | Netwerk24
Ontvoerde tweelingboetie steeds spoorloos
Die twee maande oue babaseun wat verlede week ontvoer is deur ’n vrou wat haar glo as ’n welsynswerker voorgedoen het, is nog nie opgespoor nie.
Man (23) op borgtog weer vas ná skietery by hospitaal
’n Jong man wat op borgtog was, is die naweek in verband met Vrydagmiddag se skietery voor ’n hospitaal in Korsten, Port Elizabeth, vasgetrek.
2 met 16 batterye van selfoontorings op bus vasgetrek
Twee mans, wat polisiebeamptes glo probeer omkoop het nadat hulle met sowat R400 000 se vermoedelik gesteelde selfoontoringbatterye in hul besit betrap is, sal Maandag in die hof voorkom.
Alonso sal weer vir Dakar inskryf, maar ...
Ná sy eerste proesel van die Dakar-veldtydren sal die voormalige Formule Een-wêreldkampioen Fernando Alonso dit oorweeg om volgende jaar weer aan te tree, maar slegs as hy ’n wesenlike kans het om te wen.
Boucher skimp oor terugkeer vir Kolpak-spelers
Die Proteas se wenkans in die reeks teen Engeland is in die hoësorgeenheid, maar daar is skielik praatjies van ’n toets-inspuiting wat Suid-Afrikaanse krieket weer gesond kan maak.
‘Gelukkig vergoed Cornal toe vir Bul-blaps’
Pote Human se hare het waarskynlik Sondag so ’n ekstra skakering grys bygekry in die laaste vyf minute van sy span se naelskraap-sege teen die Leeus in Soweto.
Regering het nou nog nie geld vir SAL
Die regering het ondanks uitgerekte onderhandelings steeds nie die R2 miljard gevind om aan die Suid-Afrikaanse Lugdiens te gee wat hy teen Sondag benodig het nie.
Die ligte bly Maandag ook aan.
Teatergangers se beursies is dikwels aan die begin van die jaar leeg en daarom bied die Pierneef-teater in Pretoria binnekort vier “platsak-konserte” aan.
Harry, Meghan is 'vry', maar agterdeur is oop
Koningin Elizabeth hou ’n agterdeur oop vir prins Harry en sy vrou, Meghan, om oor ’n jaar weer ’n toetrede tot die koninklike familie te maak indien hulle sou wou.
Andrew kerk toe saam met koningin
’n Dag nadat koningin Elizabeth haar geliefde kleinseun Harry en sy vrou, Meghan, hul vryheid as senior koninklikes gegee het, het sy saam met haar seun prins Andrew ’n kerkdiens op die koninklike landgoed Sandringham bygewoon.
Oppas vir dié velkanker-mites
Suid-Afrika het van die hoogste velkankersyfers ter wêreld. Pas jouself en jou gesin op, skryf Delia du Toit.
Besoekers moet dié stad belééf
Binne een dag in Mei 1940 het Duitse bomwerpers die Nederlandse hawestad Rotterdam platgevee. Uit daardie verwoesting het die Rotterdammers ’n stad gebou soos geen ander nie, skryf Inge Kühne en Tim du Plessis.
Deur Elretha Britz 18 November 2019 22:00
Alissa Marsulis van Duitsland.
Internasionale en Suid-Afrikaanse musici sal in 2020 op die US Woordfees alle moontlike fasette van klassieke musiek bestryk. Party ensembles huldig Beethoven se 250ste geboortejaar, ander breek onbekende komposisies oop. Ongewone instrumentkombinasies stel hul klankversmelting op die proef en vertroude ensembles speel tydlose musiek.
Die Duitse violis Alissa Margulis, wat Suid-Afrikaanse gehore byna jaarliks betower, en die pianis Luis Magalhães eer Beethoven met drie van sy vioolsonates.
Berta Brozgul, ’n Suid-Afrikaans gebore pianis wat in Australië woon, wek Schumann se kinderherinneringe op in Der Dichter spricht. Haar program bestaan uit Schumann se Kinderszenen en Chopin-preludes.
Mariam Batsashvili is ’n Georgiese pianis wat deesdae die wêreld se verbeelding aangryp. Sy het in 2014 die Internasionale Franz Liszt-klavierkompetisie gewen. Bach, Mozart, Liszt en Ravel is op die program.
Miriam Batsashvili, pianis van Georgië.
Die Illinois Wesleyan University Collegiate-koor uit die VSA span kragte saam met die Stellenbosch Universiteit-kamerkoor onder Martin Berger vir musiek uit twee “hemisfere”.
Vier Switserse perkussiespelers gaan die eerste keer hul slag in Suid-Afrika wys. Komposisies van regoor die wêreld kan gehoor word in Percussion Threads – From Zurich to Mzansi. Sarah Evans (altviool) en Nomapostile Nyiki (sang en uhadi) verteenwoordig Mzansi.
LGT Young Soloists is ’n strykensemble met talentvolle jong soliste uit 15 lande. Alexander Gilman lei die groep wat al meer as 80 pryse gewen het. Hulle speel werke van Sibelius, Beethoven, Sollima en ander.
Trio’s tot kwintette
Die Charl du Plessis Trio bestaande uit Werner Spies, Charl du Plessis en Peter Auret.
Kwintette: Niemand kan ooit moeg raak vir Schubert se ikoniese klavierkwintet Die Forelle nie. Pieter Grobler (klavier), Suzanne Martens (viool), Emile de Roubaix (altviool), Peter Martens (tjello) en Mariechen Meyer (kontrabas) voer ook ’n liriese werk van Hummel uit.
Die Intonga-rietkwintet bestaan uit houtblaasinstrumente, wat met vibrerende rietmondstukke weerklank gee aan ons landskappe in Soundscapes for Reed Quintet.
Of Triumph & Tribulation deur die veel bekroonde Odeion-strykkwartet van Bloemfontein “verskuif die grense van musikale uitdrukking” soos in Beethoven se monumentale Strykkwartet op. 130. Dit sluit die indrukwekkende fugale finale (“Große Fuge”) in.
Die Juliet-strykkwartet van Stellenbosch het gedelf in tradisies wat geweld teenoor alle lewensvorme teenstaan vir ’n reis na innerlike heling. Sjostakowitsj, Van Dijk en O’Conner sal die gemoed stelselmatig verander en spanning verlig.
Daniel Prozesky (klarinet), hoofklarinetspeler in die Kaapstadse Filharmoniese Orkes, tree saam met die Stellenbosse Amici-kwartet op in werke van Mozart, Brahms en Peter Klatzow.
Die Charl du Plessis Trio (klavier, slagwerk, kontrabas) speel onkonvensionele bewerkings van Mozart-, Verdi- en Wagner-musiek en huldig ook die Oud-Beatle John Lennon in Imagine.
Louisa Theart (fluit, altfluit, piccolo), Dylan Tabisher (marimba, vibrafoon) en David Pinoit (tjello) breek as die Mizartrio ’n “nuwe klankpalet oop”. Van Barok tot tango en televisie-temamusiek deur Bach, Ingrid Stolzel, Matthijs van Dijk en The Rolling Stones word gespeel.
Anmari van der Westhuizen en Megan-Geoffrey Prins gedenk Beethoven met sy sonates vir tjello en klavier, en eer die ontslape pianis Ilse Schumann met Rachmaninoff se sonate.
Minette du Toit-Pearce (mezzosopraan) en Bennie van Eeden (klavier) voer Poulenc se siklus Le Travail du Peintre, Manuel de Falla se Siete Canciones populares españolas en Laurens Faul se humoristiese siklus Noag se ark uit.
In Paganini tot Piazzolla versmelt David Bester (viool) en James Grace (kitaar) die klanke van gestrykte en geplukte snare.
Die bekende klavierduo Zorada Temmingh en Elna van der Merwe se Schubert, Schumann en Sinatra behels temas van dié komponiste en goue oues van sanger Frank Sinatra.
Gaan luister na Liesl Stoltz (fluit) en Albie van Schalkwyk (klavier) om uit te vind waarom hul program Playing with Fire heet. Werke van onder andere Fauré, Enescu, Martinu en Muczynski is aan die bod.
Magdalene Minnaar (sopraan) deel in Portret hoogtepunte uit haar loopbaan. Maryke Johnson is die pianis.
The Four Seasons Recomposed: Die violiste Annien Shaw en Bonolo Kgaile speel hergekomponeerde musiek deur Max Richter en Hans Roosenschoon.
Die Kaapse musikus Derek Gripper, met solouitvoerings in Carnegie Hall en die Kennedy Centre op sy CV, speel van Bach tot Baaba Maal en Arvo Pärt tot Ali Farka Touré in Classical Guitar Meets Africa.
Megan-Geoffrey Prins (klavier) se Finding|Being vind hy in die Westerse kunsmusiekkanon en eietydse Suid-Afrikaanse werke. Pianis Luis Magalhães se soloprogram bevat Beethoven, Schubert, Ravel en Skriabin.
Die Universiteit Stellenbosch Simfonieorkes met Bernhard Gueller (dirigent), Alissa Margulis (viool) en Mario Nell (orrel) speel Beethoven se Vioolsonate en Guilmant se Simfonie nr. 1 vir orrel en orkes.
Universiteitskoor Stellenbosch: Galakonsert en etensuurkonserte deur dié wêreld se nr. 1-koor onder leiding van André van der Merwe (koorleier).
Baroque-operagalakonsert met die Camerata Tinta Barocca en soliste Lynelle Kenned en Brittany Smith (sopraan) gelei deur Erik Dippenaar op klavesimbel.
Brahms Requiem: Die Libertas-koor en -orkes, Johan de Villiers (dirigent), Petri Salonen (konsertmeester), Zorada Temmingh (orrel) en Lynelle Kenned (sopraan) en Conroy Scott (bariton).
Die Mamre Traviata: ’n Konsertweergawe van Verdi se La Traviata deur die US se musiekdepartement met Arline Jaftha (sopraan), Wayne Mkhize (tenoor), Conroy Scott (bariton), Minette du Toit-Pearce (mezzosopraan), Lauren Dasappa (sopraan). Aangebied en begelei deur José Dias (klavier).
Landscapes for Guitar is ’n multidissiplinêre produksie deur Nina Fourie-Gouws (kitaar), Gerard Seymour (kunstenaar), Che Adams (flamenco-danser), Brent January, Damian Christians en Marius Otto (kitaar).
Zorada Temmingh het verskeie orreliste gekry om die omvattende program in die Moederkerk aan te bied.
* Die volledige program is beskikbaar op die US Woordfees se webwerf.
Geliefde sopraan sing weer ná sy ‘inkonk’
Gereformeerde Blues Band weer op verhoog
KYK: Na watter liedjies luister Tasché Burger?
Tasché oorbluf deur Kombuis-kompliment
Secunda: ‘Ons sal nooit weet of verstaan nie’
‘Koppe moet rol’ ná Enock se verdrinking